b"\n_START_ARTICLE_\nBrad Pitt\n_START_SECTION_\nZgodnje delo\n_START_PARAGRAPH_\nBrad Pitt je v \xc4\x8dasu, ko je \xc5\xbeivel v Los Angelesu, spoznal u\xc4\x8ditelja igranja po imenu Roy London. Opravljal je razli\xc4\x8dna dela, vse od \xc5\xa1oferja, do obla\xc4\x8denja v maskoto (bil je oble\xc4\x8den v pi\xc5\xa1\xc4\x8danca) podjetja El Pollo Loco, da si je lahko pla\xc4\x8dal ure u\xc4\x8denja igranja._NEWLINE_Njegova filmska kariera se pri\xc4\x8dne leta 1987, ko je igral v filmih Brez izhoda, Nikogar\xc5\xa1nja zemlja in Less Than Zero. Novembra istega leta se pojavi tudi v ABCjevi televizijski seriji z naslovom Growing Pains. Pojavil se je v \xc5\xa1tirih epizodah CBSjeve telenovele Dallas in sicer med decembrom 1987 in februarjem 1988. V tej televizijski seriji je upodobil Randyja, fanta Charlie Wade (ki ga kasneje igra igralec Shalane McCall). Lik so kasneje opisali kot \xc2\xbbidiotskega fanta\xc2\xab. Kasneje leta 1988 Brad Pitt dobi manj\xc5\xa1o vlogo v Foxovi policijski televizijski seriji z naslovom 21 Jump Street._NEWLINE_Pozno leta 1988 Bradu Pittu jugoslovansko-ameri\xc5\xa1ka produkcija ponudi njegovo prvo glavno in sicer v filmu z naslovom The Dark Side of the Sun. V filmu je igral mladega ameri\xc5\xa1kega fanta, ki svojo dru\xc5\xbeino pelje na morje, kjer namerava iznajti sredstvo za za\xc5\xa1\xc4\x8dito ko\xc5\xbee. Kakorkoli \xc5\xbee, film je bil prestavljen zaradi izbruha hrva\xc5\xa1ke vojne za neodvisnost in tako ne izzide do leta 1997. Leta 1989 se Brad Pitt pojavi v dveh filmih. V prvem je imel stransko vlogo in to je bila komedija z naslovom Happy Together, drugi pa je bil grozljivka z naslovom Cutting Class. Imel je tudi manj\xc5\xa1e pojave v televizijskih serijah, kot so Head of the Class, Freddy's Nightmares, Thirtysomething in (\xc5\xbee drugi\xc4\x8d) v Growing Pains._NEWLINE_Leta 1990 je bil Brad Pitt izbran v filmsko ekipo televizijskega filma Premlada za smrt, o zlorabljeni najstnici, ki je zaradi umora obsojena na smrt. Pittova vloga je bila vloga zlo\xc4\x8dinca Billyja Cantona, narkomana, ki mlado \xc5\xbeensko izkoristi. Glavno vlogo, petnajstletno najstnico Amando je ubodobila Juliette Lewis. Istega leta Brad Pitt igra v Foxovi drami Glory Days in se pojavi v HBOjevem televizijskem filmu z naslovom The Image. Njegova naslednja vloga je pri\xc5\xa1la na vrsto s filmom Across the Tracks leta 1991; v njem je Brad Pitt upodobil Joeja Maloneyja, ravnatelja srednje \xc5\xa1ole. Njegov lik si je delil zlo\xc4\x8dinsko preteklost z likom Rickyja Schroderja._NEWLINE_\xc5\xa0e istega leta, leta 1991 dobi vlogo v filmu Thelma in Louise. V filmu igra J.D.-ja, ki je bil za kratek \xc4\x8das tudi kriminalec, hkrati pa je dober prijatelj Thelme (upodobila jo je Geena Davis). Njegova ljubezenska scena z Davisovo je zaslu\xc5\xbeena temu, da so Brada Pitta za\xc4\x8deli definirati kot seks simbol._NEWLINE_Po Thelmi in Louise je Brad Pitt poleg igralcev, kot sta Catherine Keener in Nick Cave leta 1991 igral v filmu Johnny Suede, filmu o navdihujo\xc4\x8di rock zvezdi, leta 1992 pa se je pojavil v filmu Nori svet, preden je dobil vlogo poleg Paula Macleana v biografskem filmu Roberta Redforda Reka poje mi \xc5\xa1e istega leta. Igral je lik, ki je bil pozneje opisan kot \xc2\xbbvrhunec njegove kariere\xc2\xab, medtem pa je Brad Pitt povedal, da je bil precej pod pritiskom, ko je snemal film. Dodal je, da se njemu samemu njegovo igranje zdi kot \xc2\xbbeden izmed naj\xc5\xa1ibkej\xc5\xa1ih nastopov v njegovi karieri\xc2\xab\xc2\xa0ter da je precej presene\xc4\x8den, da je prav za tega dobil najve\xc4\x8d pozornosti. Ko so ga vpra\xc5\xa1ali, kaj misli o delu z Redfordom, je vse skupaj primerjal z igranjem tenisa in na koncu povedal: \xc2\xbbKo nekdo igra bolje od tebe, se tudi tvoja igra izbolj\xc5\xa1a.\xc2\xab_NEWLINE_V naslednjem letu, torej leta 1993 Pitt ponovno za\xc4\x8dne delati z Juliette Lewis, sodelavko iz televizijskega filma Premlada za smrt, tokrat pa se skupaj z njo pojavi v filmu Kalifornia, kjer igra Earlyja Grayceja, serijskega morilca in fanta lika Juliette Lewis. Kasneje Peter Travers, novinar revije Rolling Stone njegov nastop v tem filmu opi\xc5\xa1e kot \xc2\xbbizstopajo\xc4\x8dega\xc2\xab. Kasneje istega leta Brad Pitt za igranje v tem filmu dobi nagrado National Association of Theatre Owners.\n_START_SECTION_\nUspeh in kritike\n_START_PARAGRAPH_\nLeta 1994 je Brad Pitt dosegel to\xc4\x8dko, kjer je postal svetovno znan igralec. Zaslovel je kot vampir Louis de Pointe du Lac v filmu Intervju z vampirjem, ki je temeljil na istoimenskem romanu Anne Rice iz leta 1976. Poleg njega so filmsko ekipo sestavljali tudi znani igralci, kot so Tom Cruise, Kirsten Dunst, Christian Slater in Antonio Banderas. Pitt je dobil nagrado MTV Movie Awards na podelitvi le-te leta 2005, \xc4\x8deprav njegov nastop nasplo\xc5\xa1no ni dobil najbolj pozitivnih kritik. Po mnenju revije Dallas Observer je Brad Pitt \xc2\xbbdel velikega problema\xc2\xab\xc2\xa0tega filma._NEWLINE_Po Intervjuju z vampirjem je Brad Pitt \xc5\xa1e istega leta igral v filmu Jesenska pripoved, filmu, ki se je dogajal v prvih \xc5\xa1tirih desetletjih dvajsetega stoletja. Pitt je imel v tem filmu vlogo Tristana Ludlowa, sina Colonela Williama Ludlowa (Anthony Hopkins), ta vloga pa je Bradu Pittu tudi prinesla njegovo prvo nominacijo za zlati globus v kategoriji za \xc2\xbbnajbolj\xc5\xa1ega igralca\xc2\xab. Njegova filmska brata sta upodobila Aidan Quinn in Henry Thomas. O filmu so imeli kritiki zelo razli\xc4\x8dna mnenja, a Pittov nastop je bil dele\xc5\xbeen veliko vzpodbudnih kritik. Janet Maslin iz revije The New York Times je na primer dejala: \xc2\xbbNjegova me\xc5\xa1anica srame\xc5\xbeljivosti in njegov odnos do tak\xc5\xa1nih del je popolen, zato je sramota, da film kvari povr\xc5\xa1nost filmskih ustvarjalcev.\xc2\xab Revija Deseret News je povedala, da je bil to eden izmed njegovih najve\xc4\x8djih uspe\xc5\xa1nic do zdaj._NEWLINE_Leta 1995 je poleg Morgana Freemana in Gwyneth Paltrow igral v kriminalisti\xc4\x8dnem filmu Sedem, kjer je igral policista Davida Millsa, ki je na sledi serijskemu morilcu, ki ga je v filmu upodobil Kevin Spacey. Pitt naj bi vlogo sprejel, ker je verjel, da bo po\xc5\xbeel velik uspeh. Revija Variety je njegovemu liku podala kompliment, saj naj bi bilo Pittovo igranje med najbolj\xc5\xa1imi na svetu. Film je dobil \xc5\xa1e veliko drugih pozitivnih kritik in hkrati zaslu\xc5\xbeil 327 milijonov ameri\xc5\xa1kih dolarjev._NEWLINE_Po filmu Sedem je Brad Pitt dobil stransko vlogo, vlogo Jeffreyja Goinesa v filmu Terryja Gilliama iz leta 1995, 12 opic, ki je dobil veliko pozitivnih kritik. Za ta film je dobil svoj prvi zlati globus in hkrati prvo nominacijo za nagrado z imenom Academy Award._NEWLINE_Naslednje leto, leta 1995, je Brad Pitt igral v drami Prestopniki, ki je temeljila na istoimenskem romanu Lorenza Carcaterre. Film je dobil razli\xc4\x8dne kritike. Leta 1997 je Pitt poleg Harrisona Forda igral v filmu Seme zla, kjer je igral terorista in \xc4\x8dlana irske vojske, poznanega pod imenom Rory Devany, za to vlogo pa je moral Brad Pitt osvojiti irski naglas. V istem letu je dobil glavno vlogo, vlogo avstrijskega planinca Heinricha Harrerja v filmu Jeana Jacquesa Annauda Sedem let v Tibetu. Za to vlogo se je Pitt usposabljal ve\xc4\x8d mesecov, kar je vklju\xc4\x8devalo plezanje po gorah in je\xc5\xbeo, skupaj s soigralcem Davidom Thewlisom pa je moral plezati tudi po Alpah v Kaliforniji in Evropi._NEWLINE_Brad Pitt je imel glavno vlogo v filmu Ko pride Joe Black iz leta 1998. Film je prejel veliko kritik in tudi tiste, ki jih je dobil Pitt niso bile vedno pozitivne.\n_START_SECTION_\n1999\xe2\x80\x932003\n_START_PARAGRAPH_\nLeta 1999 je Brad Pitt dobil vlogo Tylerja Durdena v filmu Klub golih pesti, filmski upodobitvi istoimenskega romana, ki ga je napisal Chuck Palahniuk. Film je re\xc5\xbeiral David Fincher. V pripravah za vlogo se je Pitt mogel nau\xc4\x8diti boksa, taekwondoja in lova. Med promocijo filma je Brad Pitt povedal, da \xc2\xbbni nujno, da agresivnost jemlje\xc5\xa1 od nekoga drugega.\xc2\xab Film je premiero do\xc5\xbeivel leta 1999 na filmskem festivalu Venice International Film Festival in kljub ne prevelikemu zanimanju za film, je Pitt za vlogo dobil veliko pohval. Film je na DVD-ju iz\xc5\xa1el leta 2000._NEWLINE_Po Klubu golih pesti je igral v filmu Guyja Ritchieja iz leta 2000 z naslovom Pljuni in jo stisni, za nastop pa dobi tako pohvale kot kritike._NEWLINE_Naslednje leto, torej leta 2001 poleg Julie Roberts dobi vlogo v romanti\xc4\x8dni komediji Mehikanka. Film dobi ve\xc4\x8dinoma same negativne kritike, vendar zaslu\xc5\xbeek ni majhen. Njegov naslednji film je film iz leta 2001, ki so ga poimenovali Vohunske spletke in ki je zaslu\xc5\xbeil 143 milijonov $. V njem igra agenta CIE poleg Roberta Redforda, ki igra njegovega mentorja. Od spletne strani Salon.com je njun nastop prejel pohvalo. 22. novembra 2001 se Brad Pitt pojavi v osmi sezoni televizijske serije Prijatelji, kjer igra mo\xc5\xbea, ki se je prepiral z Rachel, likom Jennifer Aniston. V tistem \xc4\x8dasu je bil z Anistonovo \xc5\xbee poro\xc4\x8den.. Za ta nastop je dobil nominacijo za nagrado Emmy. Decembra 2001 je igral Rustyja Ryana v filmu Oceans 11, razli\xc4\x8dici istoimenskega filma iz leta 1960. V filmsko ekipo so spadali tudi George Clooney, Matt Damon, Andy Garcia in Julia Roberts. Oceans 11 je prejel veliko pohval s strani medijev in zaslu\xc5\xbeil 450 milijonov $._NEWLINE_Februarja 2002 igra v dveh epizodah MTVjeve televizijske serije Jackass. in, v kasnej\xc5\xa1i epizodi, sam prevzel vlogo v obdukciji njegovega telesa. V istem letu je imel cameo vlogo v filmu, ki ga je re\xc5\xbeiral George Clooney z naslovom Izpovedi nevarnega uma. Dobil je prvo glasovno vlogo in sicer v animiranem filmu DreamWorksa z naslovom Sinbad: Legenda sedmih morij iz leta 2003. Hkrati je dobil vlogo Patcha, Boomhauerjevega brata v epizodi animirane televizijske serije King of the Hill.\n_START_SECTION_\n2004 - danes\n_START_PARAGRAPH_\nLeta 2004 je dobil dve glavni vlogi in sicer vlogo Ahila v filmu Troja ter (\xc5\xbee drugi\xc4\x8d) vlogo Rustyja Ryana v filmu Oceanovih dvanajst: Ocean's Twelve. Za Trojo, ki je temeljila na Homerjevi Iliadi, se je moral \xc5\xa1est mesecev uriti v me\xc4\x8devanju. Troja je Pittu prinesla najve\xc4\x8d dobi\xc4\x8dka v njegovi karieri do leta 2008. Dobil je tudi veliko pohval za nastop._NEWLINE_Leta 2005 je Brad Pitt igral v akcijiski komediji Douga Limana z naslovom Gospod in gospa Smith. Film je govoril o zdolgo\xc4\x8dasenem zakonskem paru, ki ugotovita, da so ju najeli, da ubijeta drug drugega. V njem je Brad Pitt igral Johna Smitha poleg Angeline Jolie, v vlogi Jane Smith. Film sam je zaslu\xc5\xbeil 478 milijonov ameri\xc5\xa1kih dolarjev, in postal je eden izmed najuspe\xc5\xa1nej\xc5\xa1ih filmov iz leta 2005._NEWLINE_Njegov naslednji film je bila drama Alejandra Gonz\xc3\xa1leza I\xc3\xb1\xc3\xa1rrituja iz leta 2006, Babilon poleg Cate Blanchett. Njegov nastop so kritiki ve\xc4\x8dinoma ocenili pozitivno. Kasneje je Brad Pitt povedal, da je bil sprejem te vloge \xc2\xbbena izmed najbolj\xc5\xa1ih odlo\xc4\x8ditev v njegovi karieri.\xc2\xab Film je bil prvi\xc4\x8d predvajan na filmskem festivalu 2006 Cannes Film Festival leta 2006, kasneje pa \xc5\xa1e na filmskem festivalu Toronto International Film Festival. Film sam je dobil Zlati globus, Pitt pa nominacijo za Zlati globus._NEWLINE_Leta 2007 je \xc5\xbee tretji\xc4\x8d igral Rustyja Ryana, tokrat v filmu Oceanovih 13 in ta film je v blagajno dobil 311 milijonov $. Njegova naslednja vloga je bila vloga ameri\xc5\xa1kega zlo\xc4\x8dinca po imenu Jesse James v drami Jesse James in strahopetni Robert Ford, posneti po istoimenskem romanu Rona Hansena iz leta 1983. Film je re\xc5\xbeiral Andrew Dominik in produciralo Pittovo podjetje Plan B, film pa je premiero do\xc5\xbeivel istega leta na filmskem festivalu Venice Film Festival. Brad Pitt je dobil nagrado Volpi Cup. Kljub temu, da je na filmskem festivalu promiral film, je iz njega od\xc5\xa1el kmalu po tem, ko ga je napadel nek obo\xc5\xbeevalec, ki se je prerinil mimo njegovih telesnih stra\xc5\xbearjev._NEWLINE_Njegov naslednji film je pri\xc5\xa1el leta 2008 in to je bila \xc4\x8drna komedija Preberi in za\xc5\xbegi in to je bilo njegovo prvo sodelovanje z brati Coen. Film je dobil v glavnem same pozitivne kritike in sicer od \xc4\x8dasopisov, kot je na primer The Guardian. Istega leta je igral Benjamina Buttona v epski drami z naslovom Nenavaden primer Benjamina Buttona, ki jo je re\xc5\xbeiral David Fincher. Film je bil posnet po istoimenski zgodbi F. Scotta Fitzgeralda iz leta 1921. Za ta nastop si je Brad Pitt prislu\xc5\xbeil svojo prvo nominacijo za nagrado Screen Actors Guild Award, svojo drugo nominacijo za nagrado Academy Award in svoj \xc4\x8detrti zlati globus, film sam pa je prejel trinajst nominacij za nagrado Academy Award in 329 milijonov dolarjev dobi\xc4\x8dka._NEWLINE_Po letu 2008 je Pitt dobil glavno vlogo v filmu Quentina Tarantina, imenovanem Neslavne barabe, ki je premiero do\xc5\xbeivel avgusta 2009 na filmskem festivalu 2009 Cannes Film Festival. Film je zaslu\xc5\xbeil 311 milijonov ameri\xc5\xa1kih dolarjev in dobil veliko pozitivnih kritik. Pojavil se bo v drami re\xc5\xbeiserja Terrencea Malicka, The Tree of Life, poleg njega pa je v filmu igral tudi Sean Penn, igral pa bo tudi v filmu Izgubljeno mesto, posnetem po istoimenskem romanu Davida Granna, ki govori o britanskem popotniku, ki odkriva skrivnosti amazonske civilizacije.\n_START_SECTION_\nFilmsko in televizijsko delo\n_START_PARAGRAPH_\nBrad Pitt je leta 2002 skupaj z Jennifer Aniston in Bradom Greyjem ustanovil produkcijsko podjetje, ki so ga poimenovali Plan B Entertainment, v letu 2005 pa sta se iz vodstva umaknila tako Anistonova kot Grey. Podjetje je produciralo filme, kot so \xc4\x8carli in tovarna \xc4\x8dokolade z Johnnyjem Deppom leta 2005, Jesse James in strahopetni Robert Ford leta 2007 in Mogo\xc4\x8dno srce z Angelino Jolie, tudi v letu 2007. Producirali so tudi film Dvojna igra, ki je kasneje dobil nagrado Academy Award za najbolj\xc5\xa1o sliko._NEWLINE_Pojavil se je v Heinekenovi reklami, ki je iz\xc5\xa1la med 2005 Super Bowl in sta jo re\xc5\xbeirala oba, Pitt in David Fincher. Pojavil se je tudi v televizijski reklami za nek azijski market, ki ogla\xc5\xa1ujejo izdelke znamk, kot so SoftBank in Edwin Jeans.\n_START_SECTION_\nHumanitarna dela\n_START_PARAGRAPH_\nBrad Pitt podpira organizacijo ONE Campaign, ki se po svetu bori proti aidsu. Leta 2005 je PBS-ju, publiki televizijskih serij Rx for Survival: A Global Health Challenge razlagal o aktualnih svetovnih zdravstvenih problemih. Novembra istega leta je potoval v Pakistan skupaj z Angelino Jolie, da sta videla u\xc4\x8dinke potresa leta 2005. Naslednje leto sta obiskala Haiti, kjer sta obiskala osnovno \xc5\xa1olo, ki jo podpira organizacija Y\xc3\xa9le Ha\xc3\xafti, ki jo je ustanovil hip-hop glasbenik, rojen na Haitiju, Wyclef Jean. Maja 2007 sta Joliejeva in Pitt donirala 1 milijon dolarjev dobrodelnim organizacijam v \xc4\x8cadu in Darfurju. Skupaj s Clooneyjem, Damonom, Donom Cheadleom in Jerryjem Wientraubom je Pitt eden izmed ustanoviteljev organizacije \xc2\xbbNot On Our Watch\xc2\xab, ki se bori za prepre\xc4\x8devanje genocidov, kakr\xc5\xa1ne so imeli v Darfurju._NEWLINE_Brad Pitt se spozna na obresti v arhitekturi, o \xc4\x8demer je govoril na Design e2, PBS-jevi televizijski seriji, ki se prizadeva za izgradnjo okolju prijaznih struktur s trajnostjo arhitekture in oblikovanja. V vsem interesu do arhitekture je leta 2006 ustvaril podjetje Make It Right Foundation. Za ta projekt je izbral skupino strokovnjakov na podro\xc4\x8dju gradnje stanovanj in stanovanjskih hi\xc5\xa1, po orkanu Katrina pa je v New Orleansu nameraval financirati gradnjo stopetdesetih novih hi\xc5\xa1. Hi\xc5\xa1e so bile narejene s poudarkom na trajnosti in dostopnosti. Brad Pitt in Steve Bing sta bila pripravljena za ta proces donirati vsak po 5 milijonov dolarjev. Oktobra 2006 je bilo prvih \xc5\xa1est hi\xc5\xa1 \xc5\xbee zgrajenih. Pitt se je spoznal z ameri\xc5\xa1kim predsednikom Barackom Obamo in govornico Nancy Pelosi marca 2009, ko je promiral svoj koncept \xc2\xbbzelena hi\xc5\xa1a\xc2\xab\xc2\xa0kot nacionalni model in razpravljal o mo\xc5\xbenostih za zvezno financiranje. Septembra 2009 je prejel nagrado U.S. Green Building Council._NEWLINE_Septembra 2006 sta Brad Pitt in Angelina Jolie ustvarila svojo lastno humanitarno organizacijo, ki sta jo poimenovala Jolie-Pitt Foundation in se je borila za humanitarna dela po vsem svetu. V organizacijo sta 2006 donirala 8.5 milijonov dolarjev, kasneje pa \xc5\xa1e 2,4 milijonov dolarjev, leta 2007 pa 3,4 milijonov dolarjev. Junija 2009 je organizacija darovala 1 milijon dolarjev Pakistanu. Januarja 2010 pa je organizacija dala 1 milijon dolarjev za pomo\xc4\x8d ljudem na Haitiju, ki so pre\xc5\xbeiveli v Potres na Haitiju.\n_START_SECTION_\nV medijih\n_START_PARAGRAPH_\nLeta 1995 je Brada Pitta revija Empire proglasila za enega izmed petindvajsetih najbolj seksi mo\xc5\xa1kih v vsej filmski zgodovini, istega leta pa ga je revija People razglasila za najbolj seksi \xc5\xbeivega mo\xc5\xa1kega, ta naslov pa je dobil tudi pet let pozneje, torej leta 2000. Pojavil se je na Forbesovi lestvici najvplivnej\xc5\xa1ih znanih osebnosti, in sicer v letih 2006, 2007 in 2008, na dvajsetem, petem in desetem mestu. Leta 2007 je bil uvr\xc5\xa1\xc4\x8den tudi na seznam Time 100, kamor uvrstijo 100 najvplivnej\xc5\xa1ih znanih osebnosti na svetu. Na ta seznam se je ponovno uvrstil tudi leta 2009._NEWLINE_Oktobra 2004 je Pitt obiskal univerzo University of Missouri, kjer je \xc5\xa1tudente pozival, naj se udele\xc5\xbeijo takratnih volitev za predsednika. Sam je mo\xc4\x8dno podpiral Johna Kerryja. Kasneje oktobra istega leta je javno podprl raziskave izvornih celic. \xc2\xbbPoskrbeti moramo, da bodo odprte vse mo\xc5\xbenosti, da na\xc5\xa1i najpametnej\xc5\xa1i in najbolj\xc5\xa1i lahko iznajdejo zdravila, za katere verjamem, da jih bodo,\xc2\xab\xc2\xa0je povedal._NEWLINE_Ko je leta 2005 za\xc4\x8del z razmerjem z Angelino Jolie, je njuno razmerje postalo eno izmed najve\xc4\x8dkrat omenjenih na svetu. Ko sta potrdila v letu 2006, da je Angelina nose\xc4\x8da, so mediji poro\xc4\x8dali, da je par \xc2\xbbdosegel to\xc4\x8dko norosti\xc2\xab. Da bi se izognila medijski pozornosti, sta Joliejeva in Pitt pred rojstvom h\xc4\x8derke Shiloh odpotovala v Namibijo, o dojen\xc4\x8dku pa so poro\xc4\x8dali kot o \xc2\xbbnajbolj pri\xc4\x8dakovanem otroku po Jezusu Kristusu\xc2\xab. Dve leti kasneje sta potrdila drugo nose\xc4\x8dnost, in s tem spet pridobila medijsko pozornost._NEWLINE_Septembra 2008 je Pitt daroval 100.000 dolarjev za kampanjo, ki je podpirala poroke istospolnih partnerjev. Razlog za donacijo je Brad Pitt pojasnil z besedami: \xc2\xbbKer nih\xc4\x8de nima pravice zanikati \xc5\xbeivljenje dveh ljudi, \xc4\x8deprav se ne strinja s tem, saj imajo vsi pravico \xc5\xbeiveti tako, kot si \xc5\xbeeli, \xc4\x8de s tem nikomur ne \xc5\xa1koduje in ker v Ameriki ni prostora za diskriminacijo, zato bom vsekakor glasoval za enakost in proti organizaciji Proposition 8.\xc2\xab\n_START_SECTION_\nZasebno \xc5\xbeivljenje\n_START_PARAGRAPH_\nV poznih osemdesetih in zgodnjih devetdesetih je imel Brad Pitt razmerja s sodelavkami iz filmov in sicer z Robin Givens (Head of the Class), Jill Schoelen (Cutting Class), in Juliette Lewis (Premlada za smrt and Kalifornia), ki je bila s takrat \xc5\xa1estnajstimi leti deset let mlaj\xc5\xa1a od njega. Tudi njegovo razmerje in zaroka s kolegico iz filma Sedem, Gwyneth Paltrow je bilo v mediji velikokrat omenjeno. Z Paltrowo je hodil med letoma 1994 in 1997._NEWLINE_Jennifer Aniston je Brad Pitt spoznal na snemanju televizijske serije Prijatelji leta 1998, par pa se je poro\xc4\x8dil s privatnim obredom Malibuju, Kalifornija 29. julija 2000. Nekaj let je njun zakon veljal za enega redkih Hollywoodskih zakonov, ki so uspeli; januarja 2005 pa sta Pitt in Anistonova potrdila, da se bosta po sedmih letih razmerja raz\xc5\xa1la. Dva meseca pozneje je Jennifer vlo\xc5\xbeila zahtevo za lo\xc4\x8ditev._NEWLINE_Ko se je par Pitt-Aniston dokon\xc4\x8dno raz\xc5\xa1el, je bilo potrjeno tudi njegovo razmerje z Angelino Jolie, ki se je za\xc4\x8delo na snemanju filma Gospod in gospa Smith in se na koncu spreobrnil v pravi Hollywoodski \xc5\xa1kandal. Medtem, ko je Brad zanikal, da je Jennifer varal \xc5\xbee prej, pa je potrdil, da se je v Angelino zaljubil na snemanju filma ter potrdil tudi, da je snemanje tudi po razhodu med njim in Anistonovo potekalo normalno._NEWLINE_Aprila 2005, mesec po tem, ko je Anistonova vlo\xc5\xbeila zahtevo za lo\xc4\x8ditev, so papparazzi njega, Angelino Jolie in njenega sina Maddoxa ujeli na pla\xc5\xbei v Keniji, kar je dokon\xc4\x8dno potrdilo razmerje med njim in Joliejevo. Med poletjem je bil par spet opa\xc5\xbeen skupaj in ko se je \xc5\xa1tevilo skupnih pojavov v javnosti pove\xc4\x8dalo, je par dobil zvezdni\xc5\xa1ki vzdevek, \xc2\xbbBrangelina\xc2\xab. 2. oktobra 2005 sta se Brad Pitt in Jennifer Aniston dokon\xc4\x8dno lo\xc4\x8dila. 11. januarja 2006 je Angelina Jolie za revijo People povedala, da je nose\xc4\x8da._NEWLINE_Kljub temu, da se je Bradovo in Jenniferino razmerje kon\xc4\x8dalo, je Pitt v intervjuju februarja 2009 povedal, da vsake toliko \xc2\xbbprideta pogledat drug drugega\xc2\xab\xc2\xa0in temu \xc5\xa1e dodal: \xc2\xbbOna je velik del mojega \xc5\xbeivljenja in jaz njenega.\xc2\xab_NEWLINE_V intervjuju oktobra 2007 je povedal, da ni ve\xc4\x8d kristjan in da ne verjame v posmrtno \xc5\xbeivljenje. \xc2\xbbSpoznal sem, da imam samo eno \xc5\xbeivljenje, tega tukaj in zdaj in s tem ravnam odgovorno.\xc2\xab Julija 2009 je v nekem intervjuju povedal, da ne verjame v Boga in da je po vsej verjetnosti \xc2\xbb20\xc2\xa0% ateista in 80\xc2\xa0% agonista.\xc2\xab"